Крајпуташ Танасију Милићу у Горњем Милановцу
Крајпуташ Танасију Милићy у Горњем Милановцу  трећи је из групе крајпуташа на уласку у Горњи Милановац из правца Београда, у близини спомен-обележја „тенк” и фабрике посуђа Металац.

Споменик је посвећен је нареднику стајаће војске Танасију Милићу из Велеречи, који је погинуо у Јаворском рату 1876. године.

Историјат 
Место где је крајпуташ подигнут у прошлости је припадало атару села Неваде. Сада је у градској зони Горњег Милановца. Због проширивања Ибарске магистрале 60-их година 20. века, заједно са преостала два крајпуташа, споменик је измештен на имање Милана Радовића из Грабовице.

Опис споменика 
Крајпуташ је исклесан од грабовичког камена. Оштећен је, патиниран и делом прекривен лишајем. На горњем делу одваљен је велики део камена, а покривка стуба временом је изгубљена. Висина стуба износи 160 -{cm}-, а ширина страница 40 и 24 -{cm}-.

Са предње стране споменика исклесана је фигура подофицира у ставу мирно, опуштених руку, без оружја. Танасије Младеновић приказан је као мушкарац у зрелим годинама. На глави му је војничка шајкача, а на грудима одликовања. На десној бочној страни урезана је официрска сабља са кићанком. На полеђини и бочним странама споменик је украшен декоративним крстовима.

Епитаф 
На полеђини споменика, удубљењу испод декоративног крста, уписан је епитаф:
 НЕКА Е ВЕЧ
 НИ СПОМЕН
 КРАБРОМ
 БОРЦУ ТАН
 АСИЈУ МИЛ
 ИЋ ИЗ ВЕЛ
 ЕРЕЧИ НА
 РЕДНИКУ СТ
 АЈАЋЕ ВОИ
 СКЕ КОИ ПО

текст се наставља на ужој, бочној страни споменика:
 ГИБЕ З
 А СЛА
 ВУ И О
 ТЕЧЕС
 ТВО НА
 МРАМ
 ОРУ 20
 ЈУНА 18
 76 Г. СПО
 МЕН ДИ
 БРАТ. П
 АВЛЕ

Види још 
 Три крајпуташа у Горњем Милановцу
 Крајпуташ Драгићу Лазићу у Горњем Милановцу
 Крајпуташ Василију Лазићу у Горњем Милановцу

Референце

Литература 
 
 Радичевић Бранко В, Плава линија живота: српски сеоски споменици и крајпуташи, „Савремена школа” Београд, 1961.
 Дудић Никола, Стара гробља и народни белези у Србији, Републички завод за заштиту споменика културе Београд, Посебна издања 13, „Просвета” Београд. 
 Николић Радојко, Каменоресци народног образа: каменорезаштво и каменоресци западне Србије, „Литопапир” Чачак, 1998.
 Јовановић Томислав М, Велереч и Велеречани, „Графопринт” Горњи Милановац. 
 Столић др Ана, Државни попис 1862/63. године: општина Горњи Милановац, II издање, Музеј рудничко-таковског краја Горњи Милановац. 
 Савовић Саша, Срце у камену: крајпуташи и усамљени надгробници рудничко-таковског краја, „Службени гласник” Београд; Музеј рудничко-таковског краја Горњи Милановац. . 
 Филиповић Миленко С, Таково: насеља, порекло становништва, обичаји, Српски етнографски зборник САНУ, књ. 37, репринт издање, Службени гласник Београд, САНУ. 
 Крстановић Божидар, Радоњић Живков Естела, Кесић-Ристић Сања, Народно градитељство општине Горњи Милановац, Атлас народног градитељства Србије – Свеска II, Републички завод за заштиту споменика културе Београд. 

Споменици општине Горњи Милановац
Крајпуташи у Србији